เป็นประจำเดือนรอบแรกไปเมื่อวันที่ 9 เมษายน หมดวันที่ 14 เมษายน พอมาเมื่อวันที่ 23 มีเลือดไหลออกมาเป็นสีน้ำตาลคล้ำๆ พอใช้ทิชชู่เช็ดทำความสะอาดมีเลือดสีแดงติดออกมาด้วยแต่เป็นเมือกๆ พอวันที่ 24 เป็นเลือดสีน้ำตาลเลอะกางเกงใน มีอาการปวดท้องน้อยร่วมด้วยแบบนี้เป็นอาการอะไรคะ เป็นประจำเดือน 2 รอบหรือเปล่าคะ หรือเพราะเป็นอาการของการกินยาคุมฉุกเฉินเมื่อตอนเดือนมกราคม
สวัสดีค่ะยาคุมฉุกเฉินมีผลข้างเคียงในระยะสั้นๆ เช่น ประจำเดือนมาผิดปกติหรือมีเลือดไหลก่อนถึงรอบประจำเดือน ปวดท้อง ปวดหัว เจ็บหน้าอก เป็นต้นสำหรับในกรณีนี้เกิดหลังทานยาคุมฉุกเฉินไปราวสามเดือน ซึ่งค่อนข้างนาน จึงมีความเป็นไปได้ว่าอาจจะเกิดจากสาเหตุอื่นค่ะอาการเลือดออกผิดปกติทางช่องคลอดเกิดได้จาก ภาวะฮอร์โมนไม่สมดุล การติดเชื้อ เนื้องอก มะเร็ง เป็นต้นเนื่องจากข้อมูลที่ให้มาอาจไม่เพียงพอในการชี้ชัดว่าเกิดจากสาเหตุใด แนะนำว่าหากยังคงมีเลือดออกมากผิดปกติ ให้รีบไปพบแพทย์ที่โรงพยาบาลใกล้บ้านค่ะโดยแพทย์จะทำการซักประวัติและตรวจร่างกายอย่างละเอียดซึ่งเป็นสิ่งจำเป็นในการค้นหาสาเหตุที่แท้จริงของอาการดังกล่าวค่ะบทความเพิ่มเติมยาคุมฉุกเฉินเลือดออกทางช่องคลอด